Yo veo les coses ansí: hai que poner dalgún diputáu asturianista-nacionaliegu na Xunta pa la defensa del idioma. Agora, enantes de que la llingua muerra. Depués, podremos darnos tundes de palos. Pa que lo d´Asturies Ciudadana salga alantre, tendría que tar más n´equilibriu. A  la xente suéna-y abondo a lo del PAS-Uras. ¿U tá la esquierda? IAS y Andecha, sinón se meten daqué n´esti asuntu, nun se va alcontrar xunidá denguna. Enantes de ser coalición, teníen que furrular bramente a nivel ciudadanu, amosase na cai, desplicase bien. Entós podría esperimentase esa Fuenteovejuna asturianista interclasista, etc. Tamién hai que perfilar bien les teoríes ideolóxiques. Les estremadures izquierda-derecha de los asturianistes, siéntolo, paecen de risa. Hai mester de publicar más coses que  despliquen a la sociedá el peligru nel que tamos. Yo toi colos que escriben na rede qu´esto ye un xenocidiu. Toi colo que lleo en Glayíu y n´El Fielatu. Pero, tamién toi en que hai (tien que esistir ) un rexonalismu dignu y brillante que piensa que l´autonomía de nueso ye basoria pura y que lo de la llingua ye de pena. Pero entós, xunidá !!! Blanco fala de xenocidiu non sangrín: colar la mocedá, esaniciar la cultura y la llingua, facer d´Asturies un segundu llar pa madrilanos, vascos y demás foriatos. ¿Nun  ye verdá? Y equí, tocándonos les napies. Anque nun nos podamos nin ver, hai que tener una xunidá en lo de la nacionalidá asturiana y l´idioma. Y l´esame electorial ye un fin, non un mediu.